

**แผนการจัดการเรียนรู้ที่ ๑**

**หน่วยการเรียนรู้ที่** ๔ แผนผังสื่อความคิด **เรื่อง** การเขียนแผนผังความคิด

**ชื่อรายวิชา** ภาษาไทย **รหัสวิชา** ท๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๓  **เวลา** ๑๐๐ นาที

**ผู้สอน**  อาจารย์จารุวัลย์ พิมผนวช

**มาตรฐานการเรียนรู้**

 มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

 มาตรฐาน ท ๒.๑ ใช้กระบวนการเขียนเขียนสื่อสาร เขียนเรียงความ ย่อความ และเขียนเรื่องราวในรูปแบบต่าง ๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

**ตัวชี้วัด**

ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

ท ๑.๑ม.๒/๓เขียนผังความคิดเพื่อแสดงความเข้าใจในบทเรียนต่าง ๆ ที่อ่าน

 ท ๑.๑ ม.๒/๘ มีมารยาทในการอ่าน

 ท ๒.๑ ม.๒/๔ เขียนย่อความ

**จุดประสงค์การเรียนรู้**

๑. นักเรียนรู้หลักการอ่านจับใจความสามารถจับใจความและสรุปใจความจากเรื่องที่ครูกำหนดได้

 ๑. นักเรียนรู้หลักการย่อความและสามารถย่อความจากเรื่องที่ครูกำหนดให้ได้

 ๒. นักเรียนสามารถนำเรื่องที่ย่อความและสื่อความคิดออกมาในรูปแบบของแผนผังได้

**สาระสำคัญ**

การอ่านจับใจความ คือ การจับประเด็นสำคัญของเรื่องที่ผู้เขียนต้องการนำเสนอมายังผู้อ่าน โดยทั่วไปย่อหน้าทุกย่อหน้าจะมีใจความสำคัญ บางย่อหน้าไม่มีประโยคใจความสำคัญ ผู้อ่านต้องอ่านทั้งย่อหน้านั้นแล้วสรุปใจความสำคัญเอาเอง

การย่อความ คือ การจับใจความสำคัญ จับประเด็นสำคัญของเรื่องที่ได้อ่าน การตัดเอาแต่เนื้อหาสาระสำคัญที่ได้ฟังหรือได้ดูมาอย่างย่อ ๆ แล้วนำมาเรียบเรียงใหม่ให้ได้ความครบถ้วน สั้น กระชับ ด้วยสำนวนภาษาของตนเอง

 แผนผังความคิด ซึ่งประกอบไปด้วยความคิดหรือข้อมูลสำคัญ ๆ ที่เชื่อมโยงกันอยู่ในรูปแบบต่าง ๆ ซึ่งทำให้เห็นโครงสร้างของความรู้หรือเนื้อหาสาระนั้น ๆ การใช้แผนผังความคิดเป็นเทคนิคที่ผู้เรียนสามารถนำไปใช้ในการเรียนรู้เนื้อหาสาระต่าง ๆ จำนวนมาก เพื่อช่วยให้เกิดความเข้าใจในเนื้อหาสาระนั้นได้ง่ายขึ้น

**สาระการเรียนรู้**

 **ความรู้**

 หลักการอ่านจับใจความ

 หลักเกณฑ์การเขียนย่อความ

 รูปแบบแผนผังความคิด

 **ทักษะกระบวนการทางภาษาไทย**

สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล

**คุณลักษณะอันพึงประสงค์**

 ใฝ่เรียนรู้

**สมรรถนะสำคัญ**

 ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

 ๑. ครูให้นักเรียนอ่านนิทานเรื่อง “บิดากับบุตรทั้งหลาย” จากนั้นให้นักเรียนร่วมกันจับใจความและสรุปตามหัวข้อดังนี้ ๑. เรื่องเกี่ยวกับอะไร ๒. มีตัวละครใดบ้าง ๓. ตัวละครทำอะไร ที่ไหน อย่างไร ๔. ได้ข้อคิดอะไรจากเรื่องที่อ่าน

 แนวการตอบ ๑. บิดามีบุตรหลายคน บุตรมักทะเลาะกัน บิดาจึงคิดอุบายให้สามัคคีกัน ๒. บิดาและบุตร ๓. บิดาให้บุตรนำกิ่งไม้มัดรวมกัน บุตรหักไม่ได้ แต่เมื่อบิดาให้กิ่งไม้บุตรอันเดียวบุตรหักได้ ๔. คนเราควรสามัคคีปรองดองกัน เพราะ ความสามัคคีคือพลังที่เป็นเกราะป้องกันอันตราย

 ๒. นักเรียนร่วมกันสรุปความหมายของการอ่านจับใจความ

กิจกรรมพัฒนาผู้เรียน

 ๒. ครูบรรยายเรื่องการอ่านจับใจความ การย่อความและการเขียนแผนผังความคิดโดยใช้โปรแกรมนำเสนอข้อมูล

 ๓. ครูให้นักเรียนอ่านเรื่องบิดากับบุตรทั้งหลายอีกหนึ่งครั้งและให้ตอบคำถามดังนี้ ๑. ใคร ๒. ทำอะไร ๓. ที่ไหน ๔. เมื่อไร ๕. อย่างไร

 ๔. นักเรียนจดบันทึกคำตอบลงในสมุด

 ๕. นักเรียนจับคู่ จากนั้นครูให้นักเรียนเข้ากลุ่มนิทานอาเซียนตามที่นักเรียนสนใจ เพื่อเขียนย่อความและนำมาเขียนเป็นแผนผังความคิด

 ๖. ครูสุ่มเรียกนักเรียนให้ออกมานำเสนอแผนผังความคิดโดยใช้เซียมซีเสี่ยงดวง

กิจกรรมรวบยอด

 ๗. นักเรียนและครูร่วมกันสรุปหลักการอ่านจับใจความ การอ่านย่อความและรูปแบบแผนผังความคิด

**สื่อการเรียนรู้/แหล่งการเรียนรู้**

 นิทานอาเซียน ๕ เรื่อง

**การวัดและประเมินผล**

| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| --- | --- | --- | --- |
| **สาระสำคัญ** การอ่านจับใจความ คือ การจับประเด็นสำคัญของเรื่องที่ผู้เขียนต้องการนำเสนอมายังผู้อ่าน โดยทั่วไปย่อหน้าทุกย่อหน้าจะมีใจความสำคัญ บางย่อหน้าไม่มีประโยคใจความสำคัญ ผู้อ่านต้องอ่านทั้งย่อหน้านั้นแล้วสรุปใจความสำคัญเอาเองการย่อความ คือ การจับใจความสำคัญ จับประเด็นสำคัญของเรื่องที่ได้อ่าน การตัดเอาแต่เนื้อหาสาระสำคัญที่ได้ฟังหรือได้ดูมาอย่างย่อ ๆ แล้วนำมาเรียบเรียงใหม่ให้ได้ความครบถ้วน สั้น กระชับ ด้วยสำนวนภาษาของตนเอง แผนผังความคิด ซึ่งประกอบไปด้วยความคิดหรือข้อมูลสำคัญ ๆ ที่เชื่อมโยงกันอยู่ในรูปแบบต่าง ๆ ซึ่งทำให้เห็นโครงสร้างของความรู้หรือเนื้อหาสาระนั้น ๆ การใช้แผนผังความคิดเป็นเทคนิคที่ผู้เรียนสามารถนำไปใช้ในการเรียนรู้เนื้อหาสาระต่าง ๆ จำนวนมาก เพื่อช่วยให้เกิดความเข้าใจในเนื้อหาสาระนั้นได้ง่ายขึ้น | สมุดจดบันทึก | ตรวจสมุด | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่านท ๑.๑ม.๒/๓เขียนผังความคิดเพื่อแสดงความเข้าใจในบทเรียนต่าง ๆ ที่อ่านท ๑.๑ ม.๒/๘ มีมารยาทในการอ่านท ๒.๑ ม.๒/๔ เขียนย่อความ | สมุดจดบันทึก | ตรวจสมุด | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**ใฝ่เรียนรู้ | สมุดจดบันทึก | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการคิด | สมุดจดบันทึก | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

**บันทึกหลังการสอน**

 ๑. ผลการสอน

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ๒. ปัญหาและอุปสรรค

.............................................................................................................................................................................. .............................................................................................................................................................................. .............................................................................................................................................................................. ๓. ข้อเสนอแนะ

.............................................................................................................................................................................. .............................................................................................................................................................................. .............................................................................................................................................................................

ลงชื่อ......................................................ผู้สอน

 (อาจารย์จารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย

**แบบประเมินสมรรถนะ**

ชื่อนักเรียน........................................................... ชั้น...........เลขที่.........ภาคเรียนที่...........ปีการศึกษา...............

**คำชี้แจง** การบันทึกให้ทำเครื่องหมาย 🗸 ลงในช่องที่ตรงกับพฤติกรรมที่เกิดขึ้นจริง

|  |  |  |
| --- | --- | --- |
| **สมรรถนะด้าน** | **รายการประเมิน** | **ระดับคุณภาพ** |
| **ดีมาก****(๓)** | **ดี****(๒)** | **พอใช้****(๑)** | **ปรับปรุง****(๐)** |
| ความสามารถในการคิด | ๑.๑ มีความสามารถในการคิดวิเคราะห์ – สังเคราะห์ |  |  |  |  |
| ๑.๒ มีความสามารถในการสร้างองค์ความรู้ |  |  |  |  |

**เกณฑ์การให้คะแนนระดับคุณภาพ**

 ดีมาก หมายถึง พฤติกรรมที่ปฏิบัตินั้นชัดเจนและสม่ำเสมอ ให้ระดับ ๓ คะแนน

 ดี หมายถึง พฤติกรรมที่ปฏิบัตินั้นชัดเจนและบ่อยครั้ง ให้ระดับ ๒ คะแนน

 พอใช้ หมายถึง พฤติกรรมที่ปฏิบัติบางครั้ง ให้ระดับ ๑ คะแนน

 ต้องปรับปรุง หมายถึง ไม่เคยปฏิบัติพฤติกรรมนั้นเลย ให้ระดับ ๐ คะแนน

**เกณฑ์การสรุปผล**

 ดีมาก หมายถึง คะแนนรวม ๖ คะแนน

 ดี หมายถึง คะแนนรวม ๔ – ๕ คะแนน

 พอใช้ หมายถึง คะแนนรวม ๓ คะแนน

 ต้องปรับปรุง หมายถึง คะแนนรวม ๐ – ๒ คะแนน

**แบบประเมินคุณลักษณะอันพึงประสงค์**

ชื่อ.....................................................................ชั้น...............เลขที่...........ภาคเรียนที่.........ปีการศึกษา...............

**คำชี้แจง** การบันทึกให้ทำเครื่องหมาย 🗸 ลงในช่องที่ตรงกับพฤติกรรมที่เกิดขึ้นจริง

**คุณลักษณะอันพึงประสงค์ : ใฝ่เรียนรู้**

|  |  |  |
| --- | --- | --- |
|  ที่ |  พฤติกรรม | ระดับการปฏิบัติ |
| เป็นประจำ(๓) | บางครั้ง(๒) | น้อยครั้ง(๑) | ไม่ทำเลย(๐) |
| ๑ | ตั้งใจเอาใจใส่และมีความเพียรพยายามในการเรียนรู้ |   |   |   |   |
| ๒ | ร่วมกิจกรรมการเรียนรู้ต่าง ๆ |   |   |   |   |
| ๓ | ศึกษาค้นคว้าหาความรู้จากหนังสือ เอกสาร สิ่งพิมพ์ สื่อเทคโนโลยีต่าง ๆ แหล่งเรียนรู้ทั้งภายในและภายนอกโรงเรียน และเลือกใช้สื่อได้อย่างเหมาะสม |   |   |   |   |
| ๔ | สามารถบันทึกสรุปความรู้ วิเคราะห์ ข้อมูลจากสิ่งที่เรียนรู้สรุปเป็นองค์ความรู้ |   |   |   |   |
| ๕  | แลกเปลี่ยนเรียนรู้ ด้วยวิธีการต่าง ๆ และนำไปใช้ในชีวิตประจำวัน |   |   |   |   |
| **รวมคะแนน/ระดับคุณภาพ** |   |   |

 ลงชื่อ...................................................ผู้ประเมิน

 (นางสาวจารุวัลย์ พิมผนวช)

 วัน เดือน ปี ที่ประเมิน / /

**เกณฑ์การประเมิน**

|  |  |
| --- | --- |
| **ระดับคุณภาพ** | **เกณฑ์การตัดสิน** |
| ดีมาก | ได้คะแนนรวมระหว่าง ๑๓-๑๕ คะแนน และไม่มีผลการประเมินข้อใดข้อหนึ่งต่ำกว่า ๒ คะแนน |
| ดี | ได้คะแนนรวมระหว่าง ๙-๑๒ คะแนน และไม่มีผลการประเมินข้อใดข้อหนึ่งต่ำกว่า ๐ คะแนน |
| พอใช้ | ได้คะแนนรวมระหว่าง ๕-๘ คะแนน และไม่มีผลการประเมินข้อใดข้อหนึ่งต่ำกว่า ๐ คะแนน |
| ปรับปรุง | ได้คะแนนรวมระหว่าง ๐-๔ คะแนน  |